Kecamatan Bumijawa kue anane ning wilayah paling kidul, perek karo Gunung Slamet. Lamon nuju Bumijawa bisa numpak mobil sing Slawi jurusan Bumijawa. Biasane anane ning terminal (koplak) bis Slawi atawa nunggu ning Slawi pos wetane RSUD dr. Susilo. Nuju Bumijawa pemandangane indah nemen, terutama mulai desa Danawarih ngidul, dalane manjat temurun, belok-belok nggilani nggo wong sing nembe nyetir mobil. Yen wis ngliwati desa Kalibakung ngko ketemu brug/jembatan kaligung sing dawa tur duwur jero kaline. Terus manjat maning ketemu desa Karang jambu, Buniwah, Bojong, tuwel terus anjog Bumijawa. Pertama mlebu Bumijawa ketemu pasar, terus ngulon ketemu alun-alun/lapangan bola. a wis ning kono kui Bumijawa , hawane adem pemandangane apik.